നിക്ഷേപത്തട്ടിപ്പ്: ഫിനോമിനല് ഗ്രൂപ് ചെയര്മാനെ ചാലക്കുടിയില് എത്തിച്ചു ചാലക്കുടി: നിക്ഷേപത്തട്ടിപ്പ് കേസില് അറസ്റ്റിലായ ഫിനോമിനല് ഗ്രൂപ് ചെയര്മാന് നേപ്പാള് സ്വദേശി എന്.കെ. സിങ്ങിനെ കേരള ക്രൈംബ്രാഞ്ച് ചാലക്കുടിയില് എത്തിച്ചു. അന്വേഷണ ഉദ്യോഗസ്ഥന് സിബി മാത്യുവിെന്റ നേതൃത്വത്തില് ചാലക്കുടി ഒന്നാം ക്ലാസ് മജിസ്ട്രേറ്റ് കോടതിയില് ഹാജരാക്കി. ഉത്തരപ്രദേശിലെ ക്രൈംബ്രാഞ്ചിെന്റ കസ്റ്റഡിയില്നിന്ന് അന്വേഷണത്തിനായി ഇയാളെ കേരളത്തിലെത്തിക്കാന് ഒരു മാസമായി കേരള ക്രൈംബ്രാഞ്ച് ശ്രമിച്ചുവരുകയായിരുന്നു. തിങ്കളാഴ്ച ഉച്ചക്ക് 2.30ഓടെ ചാലക്കുടി കോടതിയില് എത്തിച്ചെങ്കിലും ഒരു കഞ്ചാവ് കേസിെന്റ വിചാരണ നടക്കുന്നതിനാല് നാല് മണിക്കൂറോളം കാത്തുനില്ക്കേണ്ടിവന്നു. കോടതി നടപടികള് പൂര്ത്തിയാക്കി 6.45ന് ചാലക്കുടി താലൂക്ക് ആശുപത്രിയില് വൈദ്യപരിശോധനക്ക് കൊണ്ടുപോയി. കേസിെന്റ തെളിവെടുപ്പുമായി ബന്ധപ്പെട്ട് ഒരാഴ്ചയോളം കേരള ക്രൈംബ്രാഞ്ചിെന്റ കസ്റ്റഡിയില് സിങ് ഉണ്ടാകും. ഫിനോമിനല് തട്ടിപ്പുമായി ബന്ധപ്പെട്ട് ഇയാള്ക്കെതിരെ 132 കേസാണുള്ളത്. ഇതില് 68 കേസുകളുടെയും അന്വേഷണ ഉദ്യോഗസ്ഥന് സിബി മാത്യുവാണ്. നക്ഷത്ര ഹോട്ടലില് ഒളിവില് കഴിയുന്നതിനിടെ മുംബൈ ക്രൈംബ്രാഞ്ച് ആഗസ്റ്റ് 26നാണ് എന്.കെ. സിങ്ങിനെ അറസ്റ്റ് ചെയ്തത്.